ಪುಷ್ಪ ಗಿರಿಮಾಜಿ

**ಪುಷ್ಪಾ ಗಿರಿಮಾಜಿ** ಅವರು ಲೇಖಕಿ, ಪತ್ರಕರ್ತೆ, ಗ್ರಾಹಕರ ಹಕ್ಕುಗಳ ಅಂಕಣಕಾರರು ಮತ್ತು ಗ್ರಾಹಕರ ಸುರಕ್ಷತೆಯ ವಕೀಲರು. ಮೂರು ದಶಕಗಳಿಂದ ನಿರಂತರವಾಗಿ ಸಾಪ್ತಾಹಿಕ ಗ್ರಾಹಕ ಅಂಕಣವನ್ನು ಬರೆದ ಏಕೈಕ ಭಾರತೀಯ ಪತ್ರಕರ್ತೆ ಇವರು.

## ವೃತ್ತಿ 
ಗಿರಿಮಾಜಿಯವರು ತಮ್ಮ ವೃತ್ತಿಜೀವನವನ್ನು ಪತ್ರಿಕೋದ್ಯಮದಲ್ಲಿ ೧೯೭೬ ರಲ್ಲಿ ಬೆಂಗಳೂರಿನಿಂದ ಪ್ರಕಟವಾತ್ತಿದ್ದ ಸಿಟಿ ಟ್ಯಾಬ್ ಎಂಬ ಸಮುದಾಯ ಪತ್ರಿಕೆಯೊಂದಿಗೆ ಪ್ರಾರಂಭಿಸಿದರು. ಸಿಟಿ ಟ್ಯಾಬ್ ನಂತರ ಅವರು ೧೯೮೨ ರಲ್ಲಿ ದೆಹಲಿಯಿಂದ *ಇಂಡಿಯನ್ ಎಕ್ಸ್‌ಪ್ರೆಸ್‌ಗೆ* ತೆರಳುವ ಮೊದಲು ಬೆಂಗಳೂರಿನಲ್ಲಿ *ಡೆಕ್ಕನ್ ಹೆರಾಲ್ಡ್‌ನಲ್ಲಿ* ಕೆಲಸ ಮಾಡಿದರು. ೧೯೮೩ ರಲ್ಲಿ, ಅವರು ತಮ್ಮ ಗ್ರಾಹಕ ಅಂಕಣ ಮತ್ತು ಅದರ ಸಿಂಡಿಕೇಶನ್ ಅನ್ನು ವಿವಿಧ ಪತ್ರಿಕೆಗಳಲ್ಲಿ ಪ್ರಕಟಿಸಿದರು ಉದಾಹರಣೆಗೆ *ದಿ ಟೈಮ್ಸ್ ಆಫ್ ಇಂಡಿಯಾ*, ಗುಜರಾತ್‌ನ *ದಿವ್ಯಾ ಭಾಸ್ಕರ್*, *ಅಮರ್ ಉಜಾಲಾ*, *ದೈನಿಕ್ ಭಾಸ್ಕರ್*, *ದೈನಿಕ್ ಜಾಗರಣ್*, ಮತ್ತು *ಸಂಯುಕ್ತ ಕರ್ನಾಟಕ* ಮತ್ತು *ವಿಜಯ ಕರ್ನಾಟಕ*, ಎರಡೂ ಕನ್ನಡ.

ಅವರು ೨೦೦೦ ರಿಂದ ೨೦೦೩ ರವರೆಗೆ ವಿಮಾ ನಿಯಂತ್ರಣ ಮತ್ತು ಅಭಿವೃದ್ಧಿ ಪ್ರಾಧಿಕಾರದ (ಐ‌ಆರ್‌ಡಿಎ) ಮೊದಲ ಸಲಹಾ ಸಮಿತಿಯ ಸದಸ್ಯರಾಗಿದ್ದರು ಮತ್ತು ಹಲವಾರು ನಿಯಮಗಳ ಕರಡು ರಚನೆಯಲ್ಲಿ ಸಂಪೂರ್ಣವಾಗಿ ತೊಡಗಿಸಿಕೊಂಡಿದ್ದರು. ವಿಶೇಷವಾಗಿ ಪಾಲಿಸಿದಾರರ ಹಿತಾಸಕ್ತಿಗಳ ರಕ್ಷಣೆಯ ಮೇಲಿನ ನಿಯಂತ್ರಣ. ೧೯೮೬ ರ ಗ್ರಾಹಕ ಸಂರಕ್ಷಣಾ ಕಾಯಿದೆ ಮತ್ತು ಕಾನೂನಿಗೆ ಹಲವಾರು ತಿದ್ದುಪಡಿಗಳಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದರು. 

ಗ್ರಾಹಕರ ಸುರಕ್ಷತೆಯ ಕ್ಷೇತ್ರದಲ್ಲಿ ಅವರ ಕೆಲಸವನ್ನು ಗುರುತಿಸಿ, ಗಿರಿಮಾಜಿ ಅವರನ್ನು ಅಂಡರ್ ರೈಟರ್ಸ್ ಲ್ಯಾಬೊರೇಟರಿ, ಯುಎಸ್‌ಎ,  ತನ್ನ ಗ್ರಾಹಕ ಸಲಹಾ ಮಂಡಳಿಯ ಸದಸ್ಯರನ್ನಾಗಿ ಮಾಡಿದೆ.

ಅವರು ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ, ಸಂಸ್ಕೃತಿ ಪ್ರಶಸ್ತಿ, ಎಂಆರ್, ಪೈ ಪ್ರಶಸ್ತಿ ಮತ್ತು ಚಮೇಲಿದೇವಿ ಜೈನ್ ಪ್ರಶಸ್ತಿ ಸೇರಿದಂತೆ ತಮ್ಮ ವೃತ್ತಿಪರ ಕೆಲಸಕ್ಕಾಗಿ ಹಲವಾರು ಪ್ರಶಸ್ತಿಗಳನ್ನು ಪಡೆದಿದ್ದಾರೆ.

ಪ್ರಸ್ತುತ, ಅವರು ಪ್ರತಿ ವಾರ ಎರಡು ವಿಶೇಷ ಅಂಕಣಗಳನ್ನು ಬರೆಯುತ್ತಾರೆ - ಒಂದು *ಹಿಂದೂಸ್ತಾನ್ ಟೈಮ್ಸ್*ಗೆ ಮತ್ತು ಇನ್ನೊಂದು *ದಿ ಟ್ರಿಬ್ಯೂನ್‌ಗೆ*.
## ಸಮಿತಿಯ ಒಳಗೊಳ್ಳುವಿಕೆ 
* ಗ್ರಾಹಕ ಸಂರಕ್ಷಣಾ ಕಾಯ್ದೆಯನ್ನು ಪರಿಶೀಲಿಸಲು/ತಿದ್ದುಪಡಿ ಮಾಡಲು ಕೇಂದ್ರ ಗ್ರಾಹಕ ವ್ಯವಹಾರಗಳ ಸಚಿವಾಲಯವು ರಚಿಸಿರುವ ಸಮಿತಿ 
* ತಪ್ಪುದಾರಿಗೆಳೆಯುವ ಜಾಹೀರಾತುಗಳ ಕುರಿತು ಕೇಂದ್ರ ಗ್ರಾಹಕ ವ್ಯವಹಾರಗಳ ಸಚಿವಾಲಯವು ರಚಿಸಿರುವ ಅಂತರ-ಸಚಿವಾಲಯ ಸಮಿತಿ.
* ಅಧಿಕಾರ ಸಮಿತಿ, ಕೇಂದ್ರ ಗ್ರಾಹಕ ವ್ಯವಹಾರಗಳ ಸಚಿವಾಲಯ.
* ಗ್ರಾಹಕ ಸಲಹಾ ಮಂಡಳಿ, ಅಂಡರ್ ರೈಟರ್ಸ್ ಲ್ಯಾಬೊರೇಟರೀಸ್, ಯುನೈಟೆಡ್ ಸ್ಟೇಟ್ಸ್.
* ಗ್ರಾಹಕ ಸಂರಕ್ಷಣಾ ನೀತಿಯ ಕರಡು ರಚಿಸಲು ಕೇಂದ್ರ ಗ್ರಾಹಕ ವ್ಯವಹಾರಗಳ ಸಚಿವಾಲಯವು ರಚಿಸಿರುವ ಸಮಿತಿ.
* ಮಾಜಿ ಸದಸ್ಯ: ಮೊದಲ ಸಲಹಾ ಸಮಿತಿ, ಭಾರತೀಯ ವಿಮಾ ನಿಯಂತ್ರಣ ಮತ್ತು ಅಭಿವೃದ್ಧಿ ಪ್ರಾಧಿಕಾರ (IRDA) ೨೦೦೦-೨೦೦೩.
* ಮಾಜಿ ಸದಸ್ಯ: ಬ್ಯೂರೋ ಆಫ್ ಇಂಡಿಯನ್ ಸ್ಟ್ಯಾಂಡರ್ಡ್ಸ್ (BIS) ೧೯೯೮–೨೦೦೩  ಕಾರ್ಯಕಾರಿ ಸಮಿತಿ

## ಪ್ರಶಸ್ತಿಗಳು 
* ಜುಲೈ ೨೦೦೫ ರಲ್ಲಿ ಗ್ರಾಹಕರ ರಕ್ಷಣೆಯ ಕ್ಷೇತ್ರದಲ್ಲಿ ಪ್ರವರ್ತಕ ಪತ್ರಿಕೋದ್ಯಮ ಕಾರ್ಯಕ್ಕಾಗಿ ಎಂಆರ್‌ಪೈ ಸ್ಮಾರಕ ಪ್ರಶಸ್ತಿ.
* ಪತ್ರಿಕೋದ್ಯಮದ ಮೂಲಕ ಸಾರ್ವಜನಿಕ ಸೇವೆಗಾಗಿ ೨೦೦೧ರಲ್ಲಿ ಕರ್ನಾಟಕ ರಾಜ್ಯ ಸರ್ಕಾರದ ಪ್ರಶಸ್ತಿ (ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ).
* ೧೯೯೧ ರಲ್ಲಿ "ಗ್ರಾಹಕರ ಜಾಗೃತಿ ಮತ್ತು ರಕ್ಷಣೆಗಾಗಿ ಮೀಸಲಾದ ಪತ್ರಿಕೋದ್ಯಮ ಕೆಲಸ" ಕ್ಕಾಗಿ ಅತ್ಯುತ್ತಮ ಮಹಿಳಾ ಮಾಧ್ಯಮ ಪ್ರತಿನಿಧಿಗಾಗಿ ಚಮೇಲಿ ದೇವಿ ಜೈನ್ ಪ್ರಶಸ್ತಿ.
* ೧೯೯೧ ರಲ್ಲಿ "ಗ್ರಾಹಕರ ಸಮಸ್ಯೆಗಳ ಮೇಲೆ ಸ್ಥಿರ ಬರವಣಿಗೆ"ಗಾಗಿ ಮೀಡಿಯಾ ಇಂಡಿಯಾ ಪ್ರಶಸ್ತಿ
* ೧೯೮೮ ರಲ್ಲಿ ಅಮೇರಿಕನ್ ಸೊಸೈಟಿ ಆಫ್ ನ್ಯೂಸ್ ಪೇಪರ್ ಎಡಿಟರ್ಸ್ ಫೆಲೋಶಿಪ್, ಗ್ರಾಹಕರ ಹಕ್ಕುಗಳ ಕ್ಷೇತ್ರದಲ್ಲಿ ಕೆಲಸಕ್ಕಾಗಿ.
* ೧೯೮೫ ರಲ್ಲಿ ಸಂಸ್ಕೃತಿ ಪ್ರಶಸ್ತಿ "ಪತ್ರಿಕೋದ್ಯಮ ಕ್ಷೇತ್ರದಲ್ಲಿ ಗಮನಾರ್ಹ ಕೊಡುಗೆ"

## ಗ್ರಂಥಸೂಚಿ 
* *ಪ್ರತಿಯೊಬ್ಬರಿಗೂ ಗ್ರಾಹಕ ಹಕ್ಕುಗಳು, ಸಂಪುಟ ೧* (೧೯೯೯), 
* *ತಪ್ಪುದಾರಿಗೆಳೆಯುವ ಜಾಹೀರಾತುಗಳು ಮತ್ತು ಗ್ರಾಹಕರು*, ಸುಳ್ಳು ಮತ್ತು ತಪ್ಪುದಾರಿಗೆಳೆಯುವ ಜಾಹೀರಾತುಗಳನ್ನು ನಿಗ್ರಹಿಸುವ ಉದ್ದೇಶದಿಂದ ವಿವಿಧ ಕಾನೂನುಗಳ ನಿಷ್ಪರಿಣಾಮಕಾರಿತ್ವದ ಮೇಲಿನ ಮೊನೊಗ್ರಾಫ್

## ಸಾಹಿತ್ಯಿಕ ಕೊಡುಗೆಗಳು 
* "ಗ್ರಾಹಕರ ಪರಿಹಾರ ಕಾರ್ಯವಿಧಾನ ಯಾವುದು?" *ಗ್ರಾಹಕರ ಕಲ್ಯಾಣದಲ್ಲಿ ಉದಯೋನ್ಮುಖ ದೃಷ್ಟಿಕೋನಗಳಲ್ಲಿ*
* *ಮೇಕಿಂಗ್ ನ್ಯೂಸ್, ಬ್ರೇಕಿಂಗ್ ನ್ಯೂಸ್, ಅವಳದೇ ದಾರಿಯಲ್ಲಿ* "ಎ ಕನ್ಸ್ಯೂಮಿಂಗ್ ಕಾಸ್", ದಿ ಚಮೇಲಿ ದೇವಿ ಜೈನ್ ಪ್ರಶಸ್ತಿ ವಿಜೇತರ ಲೇಖನಗಳ ಸಂಗ್ರಹ

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಪತ್ರಕರ್ತರು
ವರ್ಗ:ಲೇಖಕಿಯರು
ವರ್ಗ:ಅಂಕಣಕಾರರು